=== De næste linjer ===
[[Fil:Buses with flags at Dialogdag.JPG|thumb|Linje 3A blev betjent af gasbusser fra oprettelsen og frem til 2009.]]
Metroens etape 2A mellem Nørreport og [[Frederiksberg Station|Frederiksberg]] blev indviet den 29. maj 2003, men de tilhørende ændringer med oprettelsen af [[linje 1A]] og [[linje 6A|6A]] fandt dog sted allerede 25. maj. Linje 1A kom til at køre fra [[Avedøre Station|Avedøre st.]] via [[Hvidovre Hospital]], Hovedbanegården og [[Østerbrogade (København)|Østerbrogade]] til [[Hellerup Station|Hellerup st.]] Linje 6A kom til at køre fra [[Rødovrehallen]] via [[Roskildevej]], Hovedbanegården og [[Tagensvej]] til [[Emdrup Torv]]. De øvrige linjeændringer fandt denne gang primært sted på Sjællandssiden, idet blandt andet linje 1, 6, 8 og 16 måtte lade livet. De tre første blev dog erstattet af nye linjer med delvis samme linjeføring og altså ikke direkte af A-busserne. De gjorde så til gengæld indhug i S-busnettet med nedlæggelse af [[linje 550S]] og en omfattende omlægning af [[linje 650S]]. Derudover var der nogle efterjusteringer på Amager, blandt andet i form af en omlægning af linje 2A i [[Kastrup]].<ref name="Alle ændringer">[http://myldretid.dk/nyheder/nr/256 ''Alle ændringer i HUR-området d. 25. og 29. maj''] {{Webarchive|url=https://web.archive.org/web/20160311235749/http://myldretid.dk/nyheder/nr/256 |date=11. marts 2016 }}, Myldretid.dk, 22. maj 2003, opdateret 27. juli 2003.</ref>
Historie Foreninger Organisationer